text: Salvem Casa Vallmanya! |
  Març 5, 2021 · by Centre d'Estudis Comarcals del Segrià	· in Activitats, Uncategorized.	·
  Cal Macià, la casa de Vallmanya, forma part de l'ampli llegat memorial i patrimonial del President i de la història agrària del país. Aquesta s'afegeix a la casa natal de Macià a Vilanova i la Geltrú, l'Espai Macià de les Borges Blanques, la Casa Macià a Vil·la Denise de Prats de Molló, el Castell Principal del Turó de la Seu Vella de Lleida, el Dipòsit de Puigverd de Lleida, el Pont Vell o del President de Seròs, i el disseny de la Fàbrica Viladés d'Alfarràs, entre d'altres.
  Per aquest motiu compartim el manifest Salvem Casa Vallmanya per a que persones i entitats en facin difusió i s'hi adhereixin.
  En aquest enllaç podeu trobar el manifest i el formulari per fer l'adhesió:
  https://salvemcalmacia.wixsite.com/casavallmanya
  #SalvemCasaVallmanya és la plataforma impulsada per diferents ciutadans i entitats culturals del territori que defensa la conservació i dinamització de la casa pairal de la família del President Francesc Macià a Vallmanya, Alcarràs (el Segrià, Lleida).